Millet (Otomana Imperio)

En la Otomana Imperio, millet (en turka: millet; ) estis sendependa tribunalo koncerna al "persona juro" laŭ kiu religia komunumo (grupo ligita per la juro de islamanoj Ŝario, de kristanoj kanona juro, aŭ de judoj Halaĥo) estis rajtigita regadi sin men laŭ siaj propraj leĝoj.

Spite la fakton, ke ofte ĝi estis referencata kiel "sistemo", antaŭ la 19-a jarcento la organizado de tio kio estas nuntempe reenrigarde nomita millet en la Otomana Imperio ne estus fakte entute sistema. Anstataŭe, neislamanoj simple ricevis gravan gradon de aŭtonomeco ene de sia propra komunumo, sen ĝenerala strukturo de 'millet' kiel tuto. La nocio de diversaj millet korespondaj al la diversaj religiaj komunumoj ene de la imperio ne aperis ĝis la 18-a jarcento. Tiel, la ekzistado de millet-sistemo estis pravigita nur pere de nombraj fondomitoj kiuj ligis ĝin reen al la tempo de la Sultano Mehmedo la 2-a (r. 1451–81), kvankam nuntempe oni subkomprenas, ke ne ekzistis tia sistemo en la 15-a jarcento.

Dum la apero de naciismo en la Otomana Imperio en la 19-a jarcento, kaj kiel rezulto de la reformoj Tanzimat (1839–76), la termino estis uzata por la jure protektitaj etno-lingvaj malplimultoj, simile al la maniero laŭ kiu aliaj landoj uzas la vorton kaj koncepton nacio. La vorto millet devenas el la araba vorto millah (ملة) kaj laŭvorte signifas "nacion". La millet-sistemo estis nomita ekzemplo de antaŭ-moderna religia plurismo.

 Notoj 

 Bibliografio 
 Braude, Benjamin (1982). "Foundation Myths of the Millet System". En Braude, Benjamin; Bernard Lewis (eld.). Christians and Jews in the Ottoman Empire. 1. New York: Holmes & Meier. pp. 69–90. ISBN 978-0-8419-0519-1.
 Masters, Bruce (2001). Christians and Jews in the Ottoman Arab World: The Roots of Sectarianism. Cambridge: Cambridge University Press. ISBN 978-0-521-80333-5.
 Masters, Bruce (2009). "Millet". En Ágoston, Gábor; Bruce Masters (eld.). Encyclopedia of the Ottoman Empire. pp. 383–4.
 retejo pri Otomana Imperio, Germanlingva originala versio 

 Eksteraj ligiloj 


Kategorio:Otomana Imperio
Kategorio:Juraj sistemoj
Kategorio:Naciismo
Kategorio:Minoritatoj